# **“ХОРШОО ХӨГЖҮҮЛЭХ САНГААС ОЛГОХ ХӨНГӨЛӨЛТТЭЙ ЗЭЭЛИЙН ТӨСӨЛ СОНГОН ШАЛГАРУУЛАЛТЫН ЖИШИГ ҮНЭЛГЭЭНИЙ АРГАЧЛАЛ БОЛОВСРУУЛАХ” АЖИЛД ҮНИЙН САНАЛ АВАХ УРИЛГА**

АНУ-ын Олон Улсын Хөгжлийн Агентлагийн Санхүүжилттэй Хөгжлийн Шийдэл ТББ-ын хэрэгжүүлж буй BEST хөтөлбөрийн (цаашид захиалгагч гэх) хүрээнд Монгол улсын Засгийн газрын хэрэгжүүлэгч агентлаг болох ЖДҮГ-ын хариуцдаг “Хоршоо хөгжүүлэх сангаас олгох хөнгөлөлттэй зээлийн төсөл сонгон шалгаруулалтын жишиг үнэлгээний аргачлал боловсруулах” ажлыг гүйцэтгэх сонирхолтой аж ахуйн нэгжийг холбогдох материалаа ирүүлэхийг урьж байна.

Та доорх материалыг бүрдүүлэн [procurement@dsmongolia.org](mailto:procurement@dsmongolia.org), [mungunbagana@dsmongolia.org](mailto:mungunbagana@dsmongolia.org) хаягаар**2023 оны 10 дугаар сарын 25-ны өдрийн 17.00** цагаас өмнө  ирүүлнэ үү.

**Гүйцэтгэх ажил:**

|  |  |  |
| --- | --- | --- |
| **№** | **Агуулга** | |
| 1 | Гүйцэтгэх ажлын нэр | “Хоршоо хөгжүүлэх сангаас олгох хөнгөлөлттэй зээлийн төсөл сонгон шалгаруулалтын үнэлгээний жишиг аргачлал боловсруулах” |
| 2 | Захиалагч талууд | * USAID-н санхүүжилттэй Хөгжлийн Шийдэл ТББ-н хэрэгжүүлж буй BEST хөтөлбөр * Засгийн газрын хэрэгжүүлэгч агентлаг “Жижиг, дунд үйлдвэрийн газар” |
| 3 | Төсөв | 30 сая төгрөг |
| 4 | Хэрэгжүүлэх хугацаа | Эхлэх хугацаа: 2023 оны 10 дугаар сарын 30-ны өдөр  Дуусах хугацаа: 2023 оны 11 дугаар сарын 03-ний өдөр  Судалгааны ажлыг ойролцоогоор ажлын 25 хоногийн хугацаанд бүрэн хийж дуусгасан байх. |
| 5 | Судалгааны ажлын зорилго | Монгол Улсын хэмжээнд ашиглах боломжтой Хоршоо хөгжүүлэх сангийн хөнгөлөлттэй зээлийн төсөл сонгон шалгаруулалтын жишиг аргачлалыг боловсруулах |
| 6 | Судалгааны ажлын хамрах хүрээ, тодорхойлолт | Хоршоо хөгжүүлэх сангийн хөнгөлөлттэй зээл олгох төсөл сонгон шалгаруулалтын үнэлгээний жишиг аргачлал боловсруулах ажлын хүрээнд гүйцэтгэх ажлууд:   1. Хоршоо хөгжүүлэх сангаас хөнгөлөлттэй зээл олгох тухай журамтай танилцах, одоогийн нөхцөл байдал, явцын байдалтай танилцсан байх 2. Хоршоо хөгжүүлэх сангийн хөнгөлөлттэй зээлийн төсөл шалгаруулах жишиг үнэлгээний аргачлалын үндэслэл тодорхойлох; 3. Хоршоо хөгжүүлэх сантай холбоотой ЖДҮГ, Сонгон шалгаруулах хороо, хяналтын хороо болон сумын хариуцсан мэргэжилтэнтэй уулзалт зохион байгуулж, мэдээлэл цуглуулсан байх. 4. Хоршоо хөгжүүлэх сангийн хөнгөлөлттэй зээлийн төсөл шалгаруулах жишиг аргачлалыг боловсруулж, ЖДҮГ-т танилцуулсан байх 5. Хоршоо хөгжүүлэх сангийн хөнгөлөлттэй зээлийн төсөл шалгаруулах жишиг аргачлалыг ашиглах гарын авлага боловсруулсан байх 6. Боловсруулсан аргачлалыг ЖДҮГ-н холбогдох мэргэжилтэн болон сумдын хоршоо хөгжүүлэх санг хариуцсан мэргэжилтнүүдэд зориулсан 1 удаагийн сургалт зохион байгуулах 7. Сумын мэргэжилтнүүдэд зориулсан зааварчилгаа видео бэлтгэж өгсөн байх |
| 9 | Судалгааны ажлын хүрэх үр дүн болон хэрхэн ашиглах талаар төсөөлөл | * Хоршоо хөгжүүлэх сангийн хөнгөлөлттэй зээлийн төсөл үнэлгэх аргачлалтай болсноор сонгон шалгаруулалтын процесс шударга, ил тод, хариуцлагатай болох, * Төслийн үнэлгээг бодиттой дүгнэснээр ХХС-аас олгосон санхүүжилт үр дүнтэй байх, * Хөнгөлөлттэй зээлийн санхүүжилтийг үр дүнтэй олгосноор хоршоод өрийн дарамтад орох эрсдэлээс сэргийлэх, * Орон нутагт ажиллаж байгаа хоршооны асуудал хариуцсан мэргэжилтнүүдийг чадавхжуулах, |
| 10 | Судалгааны ажил хэрэгжүүлэх, тайлагнах хугацаа, үе шат | **Эхлэлтийн төлөвлөгөө:** Гэрээ байгуулснаас хойш хуанлийн 5 хоногийн дараа буюу 2023 оны 11 дүгээр сарын 03-ны дотор дараах ажлуудыг хийж гүйцэтгэн, захиалагч талд танилцуулж хүлээлгэн өгнө.   1. Ажлын даалгаврын дагуу нарийвчилсан ажил гүйцэтгэх хуваарь, төлөвлөгөө, явцын мэдээлэл;   **Явцын тайлан:** Гэрээ байгуулснаас хойш ажлын 15 хоногийн дараа буюу 2023 оны 11 дүгээр сарын 17-ны дотор дараах ажлуудыг хийж гүйцэтгэн, захиалагч талд танилцуулж хүлээлгэн өгнө.   1. Ажил үйлчилгээний хүрээнд хийгдсэн ажлын явцын мэдээлэл; 2. Үнэлгээ боловсруулахтай холбоотой оролцогч талуудтай уулзсан байдал, үнэлгээний ажил боловсруулах явцын мэдээллийг багтаасан байх.   **Эцсийн тайлан:** Гэрээ байгуулснаас хойш ажлын 25 хоногийн дараа буюу 2023 оны 12 дугаар сарын 01-ний дотор эцсийн тайлан, ажил хүлээлгэн өгөх актыг гаргаж өгөх бөгөөд дунд хугацааны тайлангаас өгсөн үйл ажиллагааны үр дүнг дуусгасан байх.   1. Хоршоо хөгжүүлэх сангийн хөнгөлөлттэй зээлийн төсөл шалгаруулахад ашиглах жишиг аргачлалыг боловсруулсан байх 2. Ажил хэрхэн гүйцэтгэсэн талаарх ажил үйлчилгээний эцсийн тайлан /мэдээлэл цуглуулсан байдал, оролцогч талуудыг хамруулсан байдал, дүрэм журамд шинжилгээ хийсэн байдал, сургалт орсон байдал гэх мэт мэдээллийг багтаасан байх/ |
| 11 | Судалгааны ажлын багт тавигдах шаардлага | * **Судалгааны байгууллагад тавигдах нийтлэг шаардлага:**  1. Хоршоо хөгжүүлэх сангийн хөнгөлөлттэй зээлийн зохион байгуулалт, үйл ажиллагаа, түүний шат дамжлагын талаарх ойлголт, мэдлэгтэй байх, 2. Зээл, санхүүжилтийн төсөл шалгаруулалт, скоринг системийн талаарх ойлголттой, явцад оролцож байсан байх, 3. Судалгаа, үнэлгээ, хяналтын чиглэлээр ажиллаж байсан туршлагатай  * **Судалгааны багт тавигдах нийтлэг шаардлага:**  1. Багийн ахлагч нь Бизнесийн удирдлага, банк санхүү, аудитын чиглэлээр магистр ба түүнээс дээш зэрэг эзэмшсэн байх; 2. Зээл санхүүжилтийн байгууллагад төсөл шалгаруулалтын процесстой холбоотой зөвлөх үйлчилгээ үзүүлсэн туршлагатай байх, 3. Асуудлыг цогцоор нь шийдвэрлэх, асуудалд дүн шинжилгээ хийх өндөр ур чадвартай, төрийн бодлого боловсруулах түвшинд ажиллаж байсан туршлагатай; 4. Зээлийн скоринг систем дээр ажиллаж байсан туршлагатай байх 5. Зээл санхүүжилтийн байгууллагаас олгогддог зээлийн шалгаруулалтад оролцож байсан туршлагатай байх 6. Дээрх туршлагуудаас аль нэгийг нь агуулсан хамгийн багадаа 3 гишүүнтэй багтай байх 7. Тайлагнах, бусдад ойлгуулах, илтгэх, харилцааны өндөр чадвартай байх, |

**Нийлүүлэгчээс ирүүлэх материал:**

1. Үнийн санал;
   * Хавсралтад байгаа загварыг ашигласан байх( [Энд дарж татаж авна уу](https://www.dsmongolia.org/wp-content/uploads/2023/01/%D0%96%D0%94%D2%AE-%D2%AF%D0%BD%D1%8D%D0%BB%D0%B3%D1%8D%D1%8D-%D2%AF%D0%BD%D0%B8%D0%B9%D0%BD-%D1%81%D0%B0%D0%BD%D0%B0%D0%BB.docx))
   * Үнийн саналд НӨАТ шингэсэн эсэхийг тодорхой бичсэн байх
2. Байгууллагын танилцуулга, ажил гүйцэтгэх багийн гишүүдийн танилцуулга, байгууллагын туршлагыг харуулсан нэмэлт материалууд /өмнө ижил төрлийн ажил гүйцэтгэж байсныг нотлох баримтууд/
   * Байгууллагын гэрчилгээний хуулбар
   * Байгууллагын дэлгэрэнгүй танилцуулга
   * Багийн гишүүдийн дэлгэрэнгүй CV /багийн ахлагч, багийн гишүүдийг ялгах/
   * Өмнө ижил төрлийн үйл ажиллагаа гүйцэтгэсэн туршлагууд
3. Гүйцэтгэх ажилтай холбоотой дараах зүйлсийг тусгасан ажлын санал ирүүлсэн байх
   * Ажлыг ямар хугацаанд гүйцэтгэх календарчилсан төлөвлөгөө
   * Жишиг үнэлгээ аргачлал боловсруулах хэрэгцээ шаардлагыг тусгасан байх
   * Ажил үйлчилгээнд шаардлагатай мэдээлэл цуглуулах аргачлалыг тодорхойлсон байх
   * Үнэлгээний аргачлал боловсруулахад ашиглах аргачлал, мэдээллийн эх үүсвэрүүдийг тодорхойлсон байх